JAVNI POZIV MIKRO, MALIM I SREDNJIM PODUZEĆIMA IZ SEKTORA RIBARSTVA I AKVAKULTURE

# Javni poziv za iskaz interesa mikro, malih i srednjih poduzeća iz sektora ribarstva i akvakulture za ulaganje i uvođenje inovativnih koncepata u svoje poslovanje – Projekt INVESTINFISH financiran iz programa prekogranične suradnje INTERREG ITALIJA – HRVATSKA 2014. – 2020.

**Članak 1 – Uvod u ciljeve projekta INVESTINFISH**

Sektor ribarstva i akvakulture karakteriziraju mala, srednja i mikro poduzeća koja se uglavnom suočavaju s poteškoćama u pristupu inovacijama zbog svoje veličine i zbog visokih ulaznih troškova istraživanja i razvoja. Mala, srednja i mikro poduzeća (u daljnjem tekstu MSP-ovi) imaju i nedovoljno izražene sklonosti prema međusobnoj suradnji te postoji značajan jaz između pružatelja usluga istraživanja i razvoja te MSP-ova zbog nedostatka temeljnog razumijevanja potreba industrije i međusobnog dijaloga.

Projekt INVESTINFISH, financiran od strane Europske Unije (u daljnjem tekstu EU) u sklopu programa prekogranične suradnje INTERREG Italija – Hrvatska, ima za cilj jačanje konkurentnosti proizvodnog sustava ribarstva i akvakulture kroz promociju investicijskih programa usmjerenih na stjecanje inovacijskih usluga.

Projekt INVESTINFISH provodi 6 partnera iz Italije i Hrvatske. Dodatne informacije dostupne su na projektnoj web stranici: [www.italy-croatia.eu/web/investinfish](http://www.italy-croatia.eu/web/investinfish).

Projektom INVESTINFISH implementirat će se pilot akcije koje će omogućiti skupini poduzeća iz sektora ribarstva i akvakulture u 6 pilot-područja u Italiji i Hrvatskoj kreiranje personaliziranog plana (zasnovanog na tehnološkoj dijagnozi i inovacijskim scenarijima) za poboljšanje konkurentnosti i vlastitog potencijalnog pozicioniranja na tržištu.

Skupina od 48 poduzeća, odnosno 8 za svako pilot-područje, bit će odabrana putem ovog otvorenog javnog poziva. Navedenih 48 poduzeća surađivat će s projektnim partnerima na otkrivanju koristi suradničkog i otvorenog inovacijskog pristupa kojim bi se povećala njihova vlastita inovacijska sposobnost. Postupak ovog otvorenog javnog poziva s ciljem identificiranja najperspektivnijih gospodarskih subjekata te odabir skupine stručnjaka koja će sudjelovati u pilot-projektu predmet su ovog dokumenta. Temeljem Javnog poziva provodi se natječaj za odabir gospodarskih subjekata koji će uživati pogodnosti i bit će im pružena usluga savjetovanja specijaliziranih stručnjaka s ciljem uvođenja inovativnih usluga i/ili tehnoloških proizvoda na temelju iskazanih potreba.

\*\*\*

**Članak 2 - Svrha javnog poziva**

Agencija za ruralni razvoj Zadarske županije – AGRRA identificirat će 8 gospodarskih subjekata sa sjedištem u Zadarskoj županiji koja djeluju u sektoru ribarstva i akvakulture te su spremna povećati svoju inovacijsku sposobnost definiranu kao sposobnost organizacije za sustavno poduzimanje aktivnosti koje vode stvaranju i razvitku inovacija.

U okviru Javnog poziva interes isključivo izražavaju gospodarski subjekti koji će postati korisnici usluga specijaliziranih stručnjaka, a koje će AGRRA nabaviti u posebnom postupku prema pravilima jednostavne nabave i/ili javne nabave.

Postupak odabira gospodarskih subjekata kao korisnika te specijaliziranih stručnjaka koji će pružati usluge korisnicima odvija se u dvije faze, na način da se u prvoj fazi Javnim pozivom odabiru gospodarski subjekti kao korisnici, dok se u drugoj fazi nabavljaju specijalizirani stručnjaci koji će pružati usluge korisnicima, a prema iskazanim interesima i potrebama korisnika sukladno pravilima jednostavne nabave i/ili javne nabave.

Ribari (također i oni okupljeni u zadrugama ili udrugama) te prehrambeno-prerađivačke industrije koji djeluju u sektoru ribarstva prihvatljivi su korisnici (pogledati posebne kriterije u članku 4.).

Odabrani gospodarski subjekt uživat će pogodnosti nastale uslijed suradničkog i otvorenog inovacijskog pristupa te će im biti pružena podrška u smislu približavanja inovacijskog procesa od strane visoko specijaliziranih stručnjaka. Odabrani gospodarski subjekti bit će korisnici namjenskih usluga s ciljem uvođenja inovativnih usluga i/ili tehnoloških proizvoda na temelju iskazanih potreba, uključujući analizu tehničke izvedivosti (Inovacijski plan), kako bi se navedene gospodarske subjekte potaknulo na uvođenje tehnoloških ili organizacijskih noviteta. Pilot-postupak slijedit će plan kvalitete kojim će se, korak po korak, pratiti zadovoljstvo gospodarskog subjekta.

\*\*\*

**Članak 3. - Cilj usluge**

Po zatvaranju javnog poziva 8 gospodarskih subjekata koji su izrazili zanimanje za uslugom te odgovorili svim zahtjevima, ući će u uži izbor u skladu s posebnim tehničkim kriterijima (pogledati članak 6.) i vlastitom sklonošću prema inovacijama.

Po odabiru osam (8) gospodarskih subjekata provest će se nabava specijaliziranih sektorskih stručnjaka koji će pružati uslugu savjetovanja i/ili isporučiti robu odabranim gospodarskim subjektima, sukladno njihovim iskazanim potrebama i interesima.

Navedenih 8 gospodarskih subjekata iz sektora ribarstva i akvakulture (4 iz sektora ribarstava te 4 iz sektora akvakulture) koristit će prilagođeno savjetovanje koje se sastoji od analize tehničke i ekonomske izvedivosti u perspektivi uvođenja nekih novina u poslovanje gospodarskog subjekta (poput rješenja temeljenih na istraživanju i razvoju, revizije organizacijskih ili logističkih obrazaca, definiranja novih tržišnih strategija).

Stoga se usluga koja se pruža za 8 gospodarskih subjekata sastoji u analizi inovacijskog koncepta i procjene izvedivosti, prilikom čega je cilj pomoći tvrtkama da istraže i procjene tehničku izvedivost i komercijalni potencijal navedene inovacije u vlastitoj proizvodnji i/ili da se preporuči provedba nekih noviteta koji će poboljšati položaj gospodarskog subjekta s obzirom na inovacije.

PROCJENA KONCEPTA I IZVEDIVOSTI treba obuhvaćati sljedeća inovacijska područja:

|  |  |  |
| --- | --- | --- |
| **Tržišno unapređenje** | **Novi plan proizvodnje** | **Održivost**  |
| * Poboljšanje percepcije potrošača
* Inovativni sustavi sljedivosti
* Tržišno širenje i e-trgovina
 | * Novi materijali
* Kvaliteta proizvoda akvakulture
* Nove ekološki prihvatljive tehnologije za akvakulturu
 | * Optimizacija zbrinjavanja otpada
* Prenamjena ostataka i kružno gospodarstvo
 |

Savjetovanje se pruža od strane izabranih sektorskih stručnjaka koji vrše usluge transfera inovacija.

Osnovni oblik savjetovanja je sljedeći:

|  |  |
| --- | --- |
| Korak | Opis |
| 1 – Pozadinska analiza | Početna analiza međusobnog povezivanja (B2B izravni poslovni sastanci) između gospodarskog subjekta i skupine stručnjaka kako bi se ojačao organizacijski, logistički i tehnološki izgled kompanije, kao i moguća ograničenja, izazovi ili poduzetničke ideje kojima bi se optimizirala proizvodnja i poboljšala konkurentnost na tržištu. |
| 2 – Identifikacija alternativa | Prepoznavanje mogućih tehnoloških/organizacijskih rješenja koja će se prilagoditi posebnostima gospodarskog subjekta te međusobno uspoređivanje s ciljem prepoznavanja najboljih dostupnih opcija i analize ekonomskih, tržišnih, pravnih i okolišnih faktora povezanih s takvim alternativama. |
| 3 – Razrada inovacijskog/investicijskog plana | Razrada inovacijskog/investicijskog plana u pogledu uvođenja nekih noviteta u poslovanje gospodarskog subjekta (poput rješenja temeljenih na istraživanju i razvoju, revizije organizacijskih ili logističkih obrazaca, definiranja novih tržišnih strategija) s ciljem jačanja konkurentnosti i/ili optimizacije proizvodnje (poput smanjenja otpada, davanja nove namjene proizvodnim ostatcima itd.) |
| 4 – Identifikacija mogućih izvora financiranja | Identifikacija i razrada mogućih izvora financiranja koji mogu poduprijeti primjenu inovacijskog plana. |

Uz osnovni oblik savjetovanja, odabrana skupina stručnjaka primijenit će daljnje pristupe ili analitičke alate kako bi se usmjerili na specifične posebnosti te kako bi se poboljšala ukupna kvaliteta usluge.

Krajnji rezultat usluge je izvješće o izvedivosti, uključujući razrađeni inovacijski plan i neke preporuke za provođenje predloženih ulaganja, kao i neke prilagođene sheme financijske potpore koje će podržati provedbu predviđenih rješenja.

Svaku fazu obilježiti će suradnja stručnjaka, ciljanog gospodarskog subjekta i partnera, s konačnim ciljem poboljšanja inovacijske sposobnosti gospodarskog subjekta. Nadalje, jedan od ciljeva je također usklađivanje procjene izvedivosti sa strateškim poslovnim potrebama te poboljšanje suradnje s drugim gospodarskim subjektima koja pripadaju sektoru ribarstva i akvakulture.

**\*\*\***

**Članak 4. – Uvjeti za sudjelovanje**

Gospodarski subjekti koji se prijavljuju na ovaj poziv moraju ispunjavati sljedeće kriterije:

* Moraju pripadati kategoriji malih, srednjih ili mikro poduzeća kako je određeno Preporukom 2003/361 Europske komisije
* Moraju biti registrirani pri Hrvatskoj gospodarskoj komori ili Hrvatskoj obrtničkoj komori pod matičnim brojem koji se odnosi na proizvodnju/preradu/komercijalizaciju u sektoru ribarstva i akvakulture ili u drugom odgovarajućem registru ili upisniku.
* Većina ukupne bruto dobiti poduzeća proizlazi iz proizvodnje/prerade/komercijalizacije u sektoru ribarstva i akvakulture (odnosno, turistička poduzeća povezana s ribolovom nisu prihvatljiv korisnik)
* Gospodarski subjekti moraju imati registrirano barem jedno operativno mjesto unutar Zadarske županije
* Gospodarski subjekti ne udovoljavaju nijednom od kriterija za izuzeće koji vrijede za sudjelovan**j**e u postupcima nabave (pogledati Prilog B)

**\*\*\***

**Članak 5. - Podnošenje zahtjeva za sudjelovanje**

Zainteresirani gospodarski subjekti pozvani su da ispune Prilog A u potpunosti. Navedeni Prilog A ne smije se mijenjati. Prilog A mora potpisati pravni zastupnik gospodarskog subjekta ili opunomoćeni zastupnik.

Jedan važeći osobni dokument potpisnika mora biti priložen.

Uz prilog A zainteresirani gospodarski subjekti pozvani su da ispune Skupnu izjavu koja je također prilog ovog Poziva.

U sklopu dokumentacije prilikom iskaza interesa potrebno je dostaviti sljedeće relevantne dokaze (potvrde):

1. Potvrda Porezne uprave o nepostojanju duga
2. Izvadak iz kaznene evidencije ili drugi odgovarajući dokument koji potvrđuje da gospodarski subjekt, odnosno osobe ovlaštene za zastupanje, odlučivanje i kontrolu nad njima ne ispunjavaju kriterije za isključenje
3. Godišnje financijsko izvješće za 2019. godinu

Podnošenje zahtjeva za sudjelovanjem vrši se putem e-mail-a na sljedeću adresu: ana.zubcic@agrra.hr do 17/08/2020.

**\*\*\***

**Članak 6. - Kriteriji za odabir i postupci dodjele**

Nakon provjere kriterija navedenih u čl. 4 i čl. 5, osam prvoplasiranih gospodarskih subjekata koja se prijavljuju ispunjavat će uvjete za sudjelovanje u projektu INVESTINFISH. Ova poduzeća će uživati koristi od suradničkog i otvorenog inovacijskog okruženja i bit će im pružene usluge savjetovanja opisane u čl. 3.

Gospodarski subjekti koji sudjeluju u projektu obvezna su:

* Sudjelovati na jednom izravnom poslovnom sastanku (B2B) sa odabranim stručnjacima
* Posvetiti određenu količinu vremena (predviđeno otprilike 25-30 radnih sati) kako bi stručnjacima pružili informacije i podatke

**Kriteriji** koji će bitikorišteni prilikom užeg izbora osam tvrtki su:

|  |
| --- |
| **Kriteriji prihvatljivosti (udovoljavanje svim kriterijima je obavezno)**Ove kriterije gospodarski subjekti sami potvrđuju Prilogu A (modul zahtjeva za sudjelovanjem). |
|  **Kriterij (obvezni)** | **Da** | **Ne** |
| Gospodarski subjekt ispunjava sve uvjete utvrđene u čl. 4 - Uvjeti za sudjelovanje  |  |  |
| Gospodarski subjekt ima bilancu |  |  |
| Gospodarski subjekt ima jednog ili više (unutarnjih ili vanjskih) stručnjaka (poput direktora, menadžera proizvodnje, menadžera za inovacije, poljoprivredno-prehrambenog stručnjaka) s punim poznavanjem proizvodnog sustava tvrtke, koji je sposoban surađivati sa stručnom skupinom  |  |  |
| Gospodarski subjekt raspolaže dovoljnom količinom povijesnih podataka o vlastitom proizvodnom sustavu  |  |  |
| Gospodarski subjekt je dostupan za pružanje konkretnih podataka o vlastitoj proizvodnji te odgovarajućih skupova podataka  |  |  |

|  |
| --- |
| **Kriteriji dodjele**Udovoljavanje ovim kriterijima potvrđuju projektni partneri iz svake regije telefonskim intervjuom tijekom faze odabira među tvrtkama koje su iskazale interes i ispunile kriterije za prihvatljivost. |
| **Kriterij**  | **Loše = 1 bod** | **Srednje= 3 boda** | **Dobro = 5 bodova** |
| Programirano ulaganje za poboljšanje inovacijske sposobnosti |  |  |  |
| Razina poslovnog odnosa u lancu opskrbe |  |  |  |
| Mogućnost ponovljivosti tehnoloških i/ili upravljačkih rješenja prikazanih tijekom pilot projekta na druge gospodarske subjekte iz sektora ribarstva i akvakulture |  |  |  |
| **Kriterij**  | **BROJ PROJEKATA** |
|  | **1 = 1 bod** | **2 = 2 boda**  | **3 = 3 boda** | **4 = 4 boda** | **5 i više = 5 bodova** |
| Prethodno iskustvo u projektima koji se financiraju iz sredstava EU ili putem nacionalnih potpora bilo koje vrste u vezi s prijenosom tehnologije / obilježenim razvojem / podrškom inovacijama  |  |  |  |  |  |

**\*\*\***

**Članak 7. - Aktivnosti promoviranja i širenja informacija**

Ovaj javni poziv je objavljen putem sljedećih izvora:

Projektna web stranica: [www.italy-croatia.eu/investinfish](http://www.italy-croatia.eu/investinfish)

Web stranica Agencije za ruralni razvoj Zadarske županije - AGRRA: [www.agrra.hr](http://www.agrra.hr)

Facebook stranica Agencije za ruralni razvoj Zadarske županije - AGRRA: <https://www.facebook.com/Agencija-za-ruralni-razvoj-Zadarske-%C5%BEupanije-AGRRA-577951925714481/?eid=ARAk-CAC0abxcUk5izwPB58Wzs45kRrhGzLvXALZDkGIbdUxlcA6hYb9ocX5cdcah4LLELLDNXhdgreq>

Za sve dodatne informacije, zainteresirani gospodarski subjekti mogu kontaktirati:

tel: +385 23 628 450; e-mail: branimir.bazdaric@agrra.hr

tel: +385 23 628 452; e-mail: ana.zubcic@agrra.hr

**\*\*\***

**Članak 8. - Povjerljivost**

Sve razmijenjene informacije su povjerljive, u skladu s „UREDBOM (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)“.

Iskaz interesa na Javni poziv ujedno predstavlja i suglasnost da se sve informacije dostavljene od strane gospodarskih subjekata obrađuju isključivo u svrhu projekta INVESTINFISH, te da se mogu dati na uvid stranama koje sudjeluju u projektu, uključujući i vanjske suradnike ako se Naručitelj odluči angažirati iste, te da će i vanjski suradnici poštivati sve odredbe predmetne Uredbe i neće davati na uvid informacije dostavljene od strane gospodarskih subjekata trećim stranama.

Sve razmijenjene informacije koriste se samo u svrhu projekta.

**\*\*\***

**Članak 9. – Sustav državnih potpora**

Podrška koja se pruža poduzećima nije ekonomski relevantna, stoga se propisi o državnim potporama ne primjenjuju.